b'\n_START_ARTICLE_\nNordwestblock\n_START_PARAGRAPH_\nNordwestblock je pojem, ki ozna\xc4\x8duje skupino anti\xc4\x8dnih evropskih ljudstev, ki so naseljevala dana\xc5\xa1njo Nizozemsko, Belgijo, severno Francijo in zahodni del Nem\xc4\x8dije. Njihovo obmo\xc4\x8dje so zamejevale reke Maina, Weera, Aller, spodnja Wesera in Ren. Spadala so v okvir staroevropskega jezikovnega fonda in okoli leta 200 pr. n. \xc5\xa1t. zagotovo \xc5\xa1e niso bila germanizirana._NEWLINE_Skupini Nordwestblock so mdr. pripadali (kasneje germanizirani) Heruski, Hermunduri in Hati. Okoli za\xc4\x8detka na\xc5\xa1ega \xc5\xa1tetja so ljudstva skupine Nordwestblock pri\xc5\xa1la pod vpliv germanskega vladajo\xc4\x8dega sloja, ki mu je pripadal tudi vojskovodja Heruskov Arminius. Za razliko od Germanov pa ljudstva skupine Nordwestblock ve\xc4\x8dinoma niso sodelovala v veliki selitvi narodov. Iz njihovega substrata naj bi domnevno nastali tudi kasnej\xc5\xa1i Franki. _NEWLINE_V preteklosti so nekateri zgodovinarji in jezikoslovci skupino Nordwestblock pri\xc5\xa1tevali k Ilirom, jezikoslovec Hans Kuhn pa je leta 1962 zagovarjal tezo, da je prebivalstvo Nordwestblock govorilo venetski jezik.'